Dječje gradsko vijeće,

Grad Pregrada,

116.01.2018.

I Z V J E Š Ć E

o radu u 2017. godini

Početkom II. polugodišta održane su keramičke radionice na kojima smo radili keramička srca i cvijeće od krep papira povodom Valentinova. Akcija prikupljanja humanitarnog priloga trajala je dva dana(12.02. - 14.02.2017).

Na Bijelu nedjelju članovi DGV prisustvovali su Svečanoj sjednici povodom Dana Grada u Gradskoj vijećnici, a nakon govora gradonačelnika, gospodina Marka Vešligaja, dječja gradonačelnica, Marta Hercigonja, također se obratila uzvanicima.

Tijekom travnja i svibnja organizirali smo radionice izrade cvijeća od krep papira koje smo dijelili majkama i bakama na Majčin dan nakon jutarnje svete mise.

29.04. realizirali smo dio projekta „Zaronimo zajedno u svijet priča, bajki i poezije“ izvođenjem igrokaza „Kakve je boje proljeće?“ u Gradskoj knjižnici nakon koje je održana radionica s najmlađim posjetiteljima na temu zaštite prirode.

Također smo tijekom travnja i svibnja realizirali projekt „ Sportom protiv ovisnosti“ povodom Svjetskog dana sporta 29.05., a s ciljem promicanja zdravog načina života.

Pozvali smo učenike i učenice 5.-8. razreda da se prijave na natjecanje u sportovima koji žele. Svi razredi prijavili su ekipe za mali nogomet, a prijavile su se i tri ženske malonogometne ekipe. Prve tri plasirane ekipe dobile su medalje od pečene gline koje su članovi DGV sami napravili, a svaki sudionik natjecanja dobio je priznanje na čijoj je poleđini poticajna poruka.

20.07.2017. DND Grada Pregrade organiziralo je dječju disco večer. U unutarnjem uređenju prostora i animaciji mnoštva djece različitog uzrasta, u pratnji roditelja i baka, pridružile su se i članice Dječjeg gradskog vijeća s dječjom gradonačelnicom Martom Hercigonja.

8. i 9. rujna smo sudjelovali na 13. Susretu Dječjih vijeća Hrvatske u Vinkovcima gdje su, osim edukativnih predavanja i radionica predstavljeni i **Naj-projekti Dječjih vijeća za 2017**. godinu na **teme 17 globalnih ciljeva za održivi razvoj** kampanje. Prezentirali smo projekt „Zeleni se, zeleni naš park“ i dobili priznanje za najoriginalniji projekt. S tim projektom Gradsko vijeće upoznato je na jednoj od prethodnih sjednica Gradskog vijeća.

U 10. mjesecu obilježili smo Dječji tjedan (02.-08.10.) uz različite aktivnosti.

Svečano otvorenje Dječjeg tjedna bilo je u ponedjeljak 02.listopada na Trgu Gospe Kunagorske, točno u podne. Učenici razredne nastave i djeca iz Dječjeg vrtića te članovi DGV-a, složeni u krug, uzviknuli su već svima poznati slogan: „Ljubav djeci prije svega!“ te zajedno otpjevali pjesmu Kad se male ruke slože. Iz sredine kruga, dječja je gradonačelnica pustila u zrak balone punjene helijem, a vrtićka skupina ostavila je balone ispisane poruka u fontani.

03.10. održana je 3. Sjednica DGV-a u ovom sazivu. Na sjednicu su pozvani predstavnici Grada Pregrade i Krapinsko- zagorske županije ispred kojih su na sjednici sudjelovali gradonačelnik Marko Vešligaj i zamjenica župana za društvene djelatnosti, Jasna Petek. Oni su članovima DGV-a predstavili način funkcioniranja Grada odnosno županije. Povodom Dječjeg tjedna, 05.10., članice DGV-a i volonterke Društva "Naša djeca" Pregrada čitale su priče u Gradskoj knjižnici Pregrada. Tako su učenici prvih razreda slušali Crvenkapicu, dok su djeca iz Dječjeg vrtića "Naša radost" imali prilike poslušati Ježevu kućicu. Snimke s tog događanja dio su spota koji je nastao u okviru projekta "VolontirAJMO - jačanje kapaciteta lokalnih zajednica za volontiranje" .

06.10. proveli smo s djecom iz DV Naša radost u zajedničkim aktivnostima na njihovim Danima otvorenih vrata.

14.10. održan je 11. Susret Gradova i općina prijatelja djece u Stubičkim Toplicama. Na Susretu su, uz članice DND-a, sudjelovale i članice DGV-a .

U 12.mjesecu sudjelovali smo u kićenju borova na Trgu te na Božićnom sajmu u Pregradi prodajom božićnih ukrasa i vjenčića izrađenih od prirodnih materijala. Prikupljena sredstva, kao i ona prikupljena za Valentinovo, donirali smo DND-u za ljetovanje djece slabijeg imovinskog stanja.

Tijekom godine u razrednim odjelima obilježavamo važne datume vezane uz dječja prava, toleranciju, borbi protiv vršnjačkog nasilja, a također se senzibiliziramo za probleme djece i odraslih s kroničnim bolestima.

Također je tijekom godine održano niz radnih sastanaka DGV-a i 2. Sjednica u 6.mjesecu, također radna, na kojoj smo dogovorili aktivnosti za ljeto i početak nove šk.godine vezano uz projekt „Zeleni se, zeleni, naš park“.

Dječja gradonačelnica pozvana je na sve sjednice Gradskog vijeća, a prema mogućnosti je i prisustvovala.

Dječja gradonačelnica : \_*Marta Hercigonja\_\_*

Voditeljica DGV-a : \_\_\_\_*Jasna Vnuk\_\_\_*

<https://www.pregrada.info/novosti/djecje-gradsko-vijece-obiljezilo-majcin-dan-2445/>

<http://www.savez-dnd.hr/2017/07/24/disco-vecer-dnd-a-pregrade/>

<http://www.pregrada.info/novosti/djecje-gradsko-vijece-osvjezilo-sprave-u-kunaparku-i-postavilo-znakove-dobrog-po/>

<https://www.pregrada.hr/novosti/dje%C4%8Dji-tjedan-0210-08102017>